ET Euroopa Liidu Teataja C 124/1

2009. AASTA EELARVE HALDAMISE JA FINANTSJUHTIMISE ARUANNE

2010/C 124/01

SISUKORD

2009. aasta eelarve haldamise ja finantsjuhtimise aruanne

1. Sissejuhatus

2. Ülevaade 2009. aasta eelarve täitmisest

3. 2009. aasta eelarve täitmine peatükkide lõikes

Lisad – Tabelid 2009. aasta eelarve täitmise kohta

I lisa: 2009. aasta eelarvevahendite ümberpaigutused

II lisa: 2009. aasta laekumised peatükkide lõikes võrreldes 2008. aasta laekumistega

III lisa: Eelarve täitmine: laekumised jaotiste lõikes

IV lisa: 2009. aasta assigneeringute kasutamine peatükkide lõikes võrreldes 2008. aasta assigneeringutega

V lisa: Eelarve täitmine: assigneeringud jaotiste lõikes

VI lisa: 2009. aasta assigneeringute kasutamise üksikasjad – indeksid 1 ja 4

2009. aasta eelarve haldamise ja finantsjuhtimise aruanne

Euroopa Liidu Kohus

1. SISSEJUHATUS

Aruanne, mis vastavalt finantsmääruse artiklile 122 ja selle rakenduseeskirjade artiklile 185 on lisatud Euroopa Liidu Kohtu 2009. aasta raamatupidamisaruandele, sisaldab eelkõige andmeid assigneeringute kasutamise määra kohta. Samuti on esitatud kokkuvõttev teave 2009. aasta eelarve assigneeringute ümberpaigutuste kohta erinevate eelarvepunktide vahel.

Käesoleva aruande peatükk 2 annab üldise ülevaate eelarve täitmisest 2009. aastal ja peatükis 3 on eelarveridade muutuste üksikasjalikum analüüs eelarve peatükkide lõikes. Lõpuks on lisades arvandmeid sisaldavate tabelite kujul esitatud üksikasjalik teave sama 2009. aasta eelarve täitmise kohta.

Selles osas, mis puudutab otseselt õigusemõistmisega seotud tegevust, võib lugeja tutvuda Euroopa Liidu Kohtu 2009. aasta aruandega Curia veebilehel (http://curia.europa.eu), kus on esitatud üksikasjalik teave ja statistika õigusemõistmise kohta Euroopa Kohtus, Üldkohtus ja Avaliku Teenistuse Kohtus.

2. ÜLEVAADE 2009. AASTA EELARVE TÄITMISEST

2.1. Tulud

Euroopa Liidu Kohtu 2009. eelarveaasta prognoositud tulud on 38 338 000 eurot.

Nagu näitab alljärgnev tabel 1, on 2009. eelarveaasta jooksul kindlaksmääratud nõuded 40 712 090 eurot, mis on prognoositust 6,19 % rohkem (1).

Tabel 1

Prognoositud tulud ja kindlaksmääratud nõuded

(eurodes) Jaotis Prognoositud tulud 2009 Kindlaksmääratud nõuded 2009 % 4. Tulud institutsioonide heaks töötavatelt isikutelt 38 198 000,00 39 716 317,26 97,55 5. Tulud institutsiooni haldustegevusest 130 000,00 995 772,29 2,45 9. Mitmesugused tulud 10 000,00 0,00 0 Kokku 38 338 000,00 40 712 089,55 100,00 % 100 % 106,19 %

Võib täheldada, et jaotise 4 tulud (peamiselt laekumised liikmete ja personali palkadelt maksude ja sotsiaalkindlustusmaksetena) moodustavad väga suure osa kõikidest tuludest (97,55 %), jaotiste 5 ja 9 (peamiselt tulu väljaannete müügist, kindlustushüvitised, telekommunikatsiooni tasud ja finantstulu) osakaal jääb alla 2,45 %.

II ja III lisas on esitatud täiendavad arvandmed kõigi tuluvoogude kohta (laekumised ülekantud nõuetelt, laekumised kindlaksmääratud nõuetelt ja laekumised kogutud nõuetelt).

Võib nentida, et saadud tulud (40 695 081 eurot) moodustavad 99,96 % aastal 2009 kindlaksmääratud nõuetest (99,88 % aastal 2008).

Möödunud eelarveaasta laekumiste kohta ülekantud nõuetelt näitab alljärgnev tabel 2, et jaotise 5 laekumised moodustavad suurema osa kõikidest 2009. aasta laekumistest ülekantud nõuetelt (79,43 %). Jaotises 4 veel laekumata summad on peamiselt pensioniõiguste ülekandmise raames riiklikelt pensioniametitelt saadaolevad summad.

Tabel 2

Laekumised ülekantud nõuetelt

(eurodes) Jaotis Ülekantud assigneeringud aastast 2008 Aastasse 2009 Laekumised ülekantud nõuetelt % 4. Tulud institutsioonide heaks töötavatelt isikutelt 49 387,01 8 453,26 20,57 5. Tulud institutsiooni haldustegevusest 33 244,39 32 650,28 79,43 9. Mitmesugused tulud 0,00 0,00 0,00 Kokku 82 631,40 41 103,54 100,00 % 100 % 49,74 %

2.2. Kulud

2.2.1. Eelarveaasta assigneeringud

Euroopa Liidu Kohtu 2009. aasta eelarves ette nähtud eelarveaasta assigneeringud on 314 954 433 eurot.

Nagu nähtub alljärgnevast tabelist 3, on 2009. aasta eelarve täitmine 311 345 642,44 eurot, mis kajastab väga kõrget lõplike assigneeringute kasutamise määra 98,85 % ja nende paremat kasutamist võrreldes 2008. aastaga (98,74 %).

Samuti võib täheldada, et personalikulud (jaotise 1 kulud) moodustasid ligikaudu kolm neljandikku Euroopa Liidu Kohtu eelarvest, nagu varasematelgi aastatel.

Tabel 3

Eelarveaasta assigneeringute kasutamine

(eurodes) Jaotis Eelarveaasta assigneeringud 2009 Eelarveaasta kulukohustused 2009 % 1. Institutsiooni heaks töötavad isikud 232 698 820,00 229 708 402,19 73,78 2. Hooned, mööbel, seadmed ja mitmesugused tegevuskulud 82 215 613,00 81 605 809,16 26,21 3. Institutsiooni eriülesannete täitmise kulud 40 000,00 31 431,09 0,01 10. Muud kulud 0,00 0,00 — Kokku 314 954 433,00 311 345 642,44 100,00 % 100 % 98,85 %

IV, V ja VI lisas on esitatud täiendavad arvandmed 2009. eelarveaasta assigneeringute kasutamise kohta (kasutamise määr kokku ja üksikasjalikud andmed kasutamise kohta eelarveridade lõikes võrreldes 2008. aastaga).

2.2.2. Ülekantud assigneeringud

Alljärgnev tabel 4 näitab, et 2008. eelarveaastast 2009. eelarveaastasse üle kantud assigneeringud, kokku 14 617 407,12 eurot, on väga suures osas ära kasutatud (86,30 %).

Tabel 4

Ülekantud assigneeringute kasutamine

(eurodes) Jaotis Ülekantud assigneeringudaastast 2008 aastasse 2009 Maksed ülekantud assigneeringutelt Tühistatud 1. Institutsiooni heaks töötavad isikud 3 700 338,19 2 828 230,26 872 107,93 2. Hooned, mööbel, seadmed ja mitmesugused tegevuskulud 10 917 026,93 9 787 148,26 1 129 878,67 3. Institutsiooni eriülesannete täitmise kulud 42,00 0,00 42,00 10. Muud kulud 0,00 0,00 0,00 Kokku 14 617 407,12 12 615 378,52 2 002 028,60 % 100 % 86,30 % 13,70 %

V ja VI lisas on esitatud täiendavad arvandmed 2008. eelarveaastast 2009. eelarveaastasse üle kantud assigneeringute kasutamise kohta (kasutamise määr kokku ja üksikasjalikud andmed kasutamise kohta eelarveridade lõikes).

2.2.3. Sihtotstarbelisele tulule vastavad assigneeringud

Olgu märgitud, et finantsmääruse artikli 18 kohaselt võib teatud tulusid kasutada kindlate kululiikide rahastamiseks. Seega kujutab sihtotstarbeline tulu endast täiendavaid assigneeringuid, mida institutsioon võib kasutada.

Alljärgnevas tabelis 5 on peatükkide lõikes üksikasjalikult näidatud ühest eelarveaastast teise üle kantud sihtotstarbelised tulud ning eelarveaasta kestel kindlaksmääratud ja saadud sihtotstarbelised tulud.

Tabel 5

Sihtotstarbelise tulu kasutamine

(eurodes) Jaotis Ülekantud sihtotstarbeline tulu aastast 2008 aastasse 2009 (1) Sihtotstarbeline tulu 2009 (2) Maksed 2009 (3) Ülekantud sihtotstarbeline tulu aastast 2009 aastasse 2010 (4) = (1) + (2) – (3) 1. Institutsiooni heaks töötavad isikud 338 269,24 182 035,41 392 823,42 127 481,23 2. Hooned, mööbel, seadmed ja mitmesugused tegevuskulud 1 307 261,00 784 271,43 1 062 188,25 1 029 344,18 3. Institutsiooni eriülesannete täitmise kulud 3 985,25 3 050,00 0,00 7 035,25 10. Muud kulud 0,00 0,00 0,00 0,00 Kokku 1 649 515,49 969 356,84 1 455 011,67 1 163 860,66

Nagu näitab tabel 5, oli 2009. aastal kindlaksmääratud sihtotstarbelisest tulust saadud assigneeringute summa 969 356 eurot, millest üle 86 % vastab järgmistele tuludele:

— haiguse või õnnetuse tõttu töölt puudutud aja eest makstud tasude ja toetuste hüvitamine kindlustusseltside poolt teatud juhtudel (122 078 eurot);

— hoonetega seotud kulude hüvitamine teiste institutsioonide kasutusse antud ruumide osas (219 263 eurot);

— telefoni- või postikulude hüvitamine (123 837 eurot);

— Euroopa Kohtu selliste väljaannete nagu kohtulahendite kogumike müügist saadud tulu (371 409 eurot).

2.2.4. Assigneeringute ümberpaigutused

Finantsmääruse artiklite 22 ja 24 alusel tegi Euroopa Kohus 2009. eelarveaastal 25 eelarvevahendite ümberpaigutust kogusummas 9 345 304 eurot, mis on väiksem aastal 2008 tehtud samalaadsete ümberpaigutuste summast (10 931 540 eurot).

Kooskõlas finantsmääruse artikli 22 lõikega 2 ning artikli 24 lõigetega 2, 3 ja 4 on eelarve eest vastutavale asutusele esitatud teave 9 assigneeringute ümberpaigutuse kohta. Nende summa on kokku 7 948 000 eurot (2008. aastal 8 695 500 eurot) ja see vastab ligikaudu 85 protsendile eelarveaasta ümberpaigutuste kogusummast. Nagu ka 2008. aastal, oli väga suur osa neist ümberpaigutustest (ligikaudu 5 miljonit eurot) tehtud selleks, et saaks suurendada eelmakseid Euroopa Kohtu hoonekompleksi renoveerimise ja laiendamise kinnisvaraprojekti eest, eesmärgiga vähendada Luksemburgi ametiasutustega sõlmitud kapitalirendilepingu maksetest tingitud tulevasi eelarvelisi kohustusi.

Peale selle on eelarve eest vastutavat asutust teavitamata, nagu sätestab finantsmääruse artikli 22 lõige 4, tehtud 16 ümberpaigutust kogusummas 1 397 304 eurot (2008. aastal 2 236 040 eurot), mis moodustab ligikaudu 15 % eelarveaasta ümberpaigutuste kogusummast.

I lisas on esitatud üksikasjalikud andmed kõigi assigneeringute ümberpaigutuste kohta kokku ja asjaomaste eelarveridade lõikes.

3. 2009. AASTA EELARVE TÄITMINE PEATÜKKIDE LÕIKES

3.1. JAOTIS 1 – Institutsiooni heaks töötavad isikud

Nagu näitab alljärgnev tabel 6, on jaotise 1 lõplikud eelarvelised eraldised 2009. eelarveaastaks 232 698 820 eurot ja see moodustab ligikaudu 74 % kogu Euroopa Liidu Kohtu eelarvest. Neid assigneeringuid on kasutatud summas 229 708 402,19 eurot ehk kasutamise määr on väga kõrge – 98,71 % (2008. aastal 98,46 %).

Tabel 6

Eelarveaasta assigneeringute kasutamine

(eurodes) Jaotis 1 2009. Eelarveaasta assigneeringud 2009. Eelarveaasta kulukohustused Täidetud % 10. Institutsiooni liikmed 29 967 000,00 29 104 251,06 97,12 12. Ametnikud ja ajutised teenistujad 183 069 520,00 181 156 824,21 98,96 14. Muud teenistujad ja teenuste osutamine kolmandate isikute poolt 14 952 300,00 14 879 938,92 99,52 16. Institutsiooni heaks töötavate isikutega seonduvad muud kulud 4 710 000,00 4 567 388,00 96,97 Kokku 232 698 820,00 229 708 402,19 98,71

3.1.1. Peatükk 10 – Institutsiooni liikmed

Selle peatüki lõplikud assigneeringud summas 29 967 000 eurot on leidnud kasutamist 29 104 251 euro ulatuses ehk kasutamise määr on 97,12 % (2008. aastal 97,60 %).

Tuleb märkida, et valdav osa peatüki 10 assigneeringutest 2009. eelarveaastal oli kalkuleeritud lähtudes sellest, et 1. jaanuaril 2009 on töötasu ja sellega seotud muude kulude kasvu määr 3,3 %, kuid tegelik kasv, mis kinnitati 2008. aasta detsembris, piirdus 3 protsendiga. Samuti oli 1. juulil 2009 ette nähtud töötasu kasvu määr 3,2 %, kuid nõukogu kinnitas 2009. aasta detsembri lõpus kasvumäära 1,85 %. Need erinevused (0,3 % võrra 12 kuu ja 1,35 % võrra 6 kuu töötasude lõikes) tingisid assigneeringute kokkuhoiu võrreldes esialgu prognoosituga.

Peale selle võib nentida, et teatud kokkuhoid õigusaktidest tulenevate kulude osas on neis eelarvepunktides, mis on seotud kolme kohtu liikmete volituste uuendamisega (ajutised hüvitised, õigused seoses teenistusse astumise, teisele tööle üleviimise või teenistusest lahkumisega). Sellised erinevused tulenevad eelarve ettevalmistamise tavalisest korrast, mis nõuab, et liikmete volituste uuendamise prognoosid oleks tehtud väga varakult (ligikaudu poolteist aastat enne uuendamise kuupäeva) ja konservatiivselt, kuid liikmete volituste tegelik uuendamine toimub ühtaegu nii liikmesriikide otsuste kui ka kohtute liikmete isiklike otsustuste tulemusena.

Samuti osutus võimalikuks teha peatüki 10 assigneeringutest teatud ümberpaigutusi muudesse eelarvepeatükkidesse, mida on üksikasjalikult käsitletud I lisas. Lisaks peatüki 14 eelarvepunkti 1406„Keelevaldkonnas sisseostetavad teenused” täiendamisele (0,35 miljonit eurot) paigutati neid vahendeid ümber peamiselt 2. jaotise peatüki 20 eelarvepunkti 2001„Kapitalirent” (1,6 miljonit eurot; vt allpool kommentaarid peatüki 20„Hooned ja nendega seotud kulud” assigneeringute kohta).

3.1.2. Peatükk 12 – Ametnikud ja ajutised teenistujad

Selle peatüki lõplikud assigneeringud summas 183 069 520 eurot on leidnud kasutamist 181 156 824 euro ulatuses, st kasutamise määr on väga kõrge 98,96 %, mis on veidi parem kui 2008. aastal (98,72 %).

See hea tulemus on saadud tänu väga aktiivsele töölevõtmise poliitikale kõikides Euroopa Kohtu teenistustes. Ametikohad, mis loodi seoses 2004. aasta laienemisega, on täidetud igati rahuldaval määral ja see määr on lootustandev ka hiljutise laienemisega EU-2 loodud ametikohtade osas. Kui võtta arvesse ka ametikohad, mis ei ole seotud laienemisega, on 31. detsembril 2009 täidetud ametikohtade osakaal 98 %, mis on märkimisväärne, kui arvestada personali tavalist liikumist institutsiooni ametikohtade üldarvu (1 931 ametikohta) silmas pidades.

Põhiosas on peatüki 12 assigneeringute alakasutamine seletatav asjaoluga, et töötasu ja sellega seotud kulude eelarvepunktidesse 2009. eelarveaastaks taotletud assigneeringute arvutamise aluseks võeti töötasu kasvu määr 3,3 %, samas kui 2008. aasta detsembris kinnitatud tegelik kasv piirdus 3 protsendiga. Samuti oli 1. juulil 2009 ette nähtud töötasu kasvu määr 3,2 %, kuid nõukogu kinnitas 2009. aasta detsembri lõpus kasvumäära 1,85 %. Need erinevused (0,3 % võrra 12 kuu ja 1,35 % võrra 6 kuu töötasude lõikes) tingisid assigneeringute kokkuhoiu võrreldes esialgu prognoosituga.

Tuleb toonitada, et täheldatud ülejääk on suhteliselt minimaalne, kui arvestada peatüki 12 kogumahtu (ligikaudu 60 % kogu Euroopa Kohtu eelarvest) ja raskusi, mis on seotud eelarveprognooside tegemisega ligi 12 kuud ette, kasutades teatud näitajaid, mis on paratamatult hinnangulised (töötasu kasvu määr, inflatsioonimäärad, personali töölevõtmise või liikumise tempo jne). Euroopa Kohtu pidevad jõupingutused viimastel aastatel (tema prognooside kvaliteet ja eelarve iga-aastane haldamine) on siiski võimaldanud tuvastatud ülejääki vähendada ja see tendents jätkus ka 2009. aastal.

Samuti osutus võimalikuks teha peatüki 12 assigneeringutest teatud ümberpaigutusi eelarve muudesse peatükkidesse, mida on üksikasjalikult käsitletud I lisas. Assigneeringute ümberpaigutused on võimaldanud täiendada peamiselt peatüki 20 eelarvepunkti 2001„Kapitalirent” (3,15 miljonit eurot) ja vähemal määral ka 2. jaotise peatüki 21 punkti 2102„Kolmandate isikute osutatavad infotehnoloogiateenused” (0,53 miljonit eurot; vastavad kommentaarid on esitatud allpool eelarve asjaomaste peatükkide juures).

3.1.3. Peatükk 14 – Muud teenistujad ja teenuste osutamine kolmandate isikute poolt

Üldiselt on selle peatüki lõplikud assigneeringud summas 14 952 300 eurot leidnud kasutamist 14 879 939 euro ulatuses, st kasutamise määr läheneb 100 protsendile, mis on selgelt parem kui 2008. aastal (97 %).

Peaaegu kõik peatüki 14 lõplikud assigneeringud on koondunud kahte eelarvepunkti. Ligikaudu üks kolmandik assigneeringutest paikneb punktis 1400„Muud teenistujad”, mille kasutamise määr on jäänud väga kõrgeks (98,64 %; 2008. aastal 99,73 %). Ülejäänud kaks kolmandikku paikneb punktis 1406„Kolmandate isikute tõlkealased tugiteenused”, mille kasutamise määr on tõusnud 100 protsendini, mis on selgelt parem kui 2008. aastal (96,98 %).

Viimasena nimetatud eelarvepunktis, kuhu kuuluvad kolmandate isikute osutatud teenused kirjaliku ja suulise tõlke alal, on assigneeringute parem kasutamine seletatav vajadusega tulla toime töömahu kasvuga olukorras, kus tõlkepersonali koosseisuliste ametikohtade arv (õiguskeele eksperdid ja tõlgid) on piiratud.

Tuleb nimelt nentida, et vaatamata organisatsioonilistele meetmetele, mida Euroopa Kohus on oma tõlkevajaduste piiramiseks viimastel aastatel võtnud, on tõlkealane töökoormus 2009. aastal 6,7 % võrra kasvanud ja tinginud välise alltöövõtu ulatuslikuma kasutamise. Sellega on seletatav, miks oli vabakutseliste tõlkijate teenuste eest tasumiseks vaja täiendavat assigneeringut 350 000 eurot assigneeringute ümberpaigutusega peatükist 10.

3.1.4. Peatükk 16 – Institutsiooni heaks töötavate isikutega seonduvad muud kulud

Selle peatüki lõplikud assigneeringud summas 4 710 000 eurot on leidnud kasutamist 4 567 388 euro ulatuses, st kasutamise määr on kõrge – 96,97 % (2008. aastal 98,5 %).

Kaks eelarvepunkti hõlmavad ligikaudu 78 % selle peatüki lõplikest assigneeringutest. Need on punkt 1612„Erialane täiendusõpe”, mille kasutamise määr on 97,40 % (2008. aastal 97,8 %), ja punkt 1654„Laste päevakeskus”, mille kasutamise määr on 100 %, nagu see oli ka eelmisel aastal.

3.2. JAOTIS 2 – Hooned, mööbel, seadmed ja mitmesugused tegevuskulud

Nagu näitab alljärgnev tabel 7, olid 2. jaotise lõplikud assigneeringud 2009. eelarveaastal 82 215 613 eurot, mis moodustab veidi üle neljandiku Euroopa Liidu Kohtu kogueelarvest. Need assigneeringud on leidnud kasutamist 81 605 809 euro ulatuses, st kasutamise määr on väga lähedal 100 protsendile, nagu see oli ka 2008. aastal.

Tabel 7

Eelarveaasta assigneeringute kasutamine

(eurodes) Jaotis 2 2009. Eelarveaasta assigneeringud 2009. Eelarveaasta kulukohustused Täitmise % 20. Hooned ja nendega seotud kulud 59 732 500,00 59 710 997,33 99,96 21. Infotehnoloogia, seadmed ja mööbel 15 868 113,00 15 636 608,20 98,54 23. Jooksvad halduskulud 2 335 500,00 2 059 426,98 88,18 25. Kohtumised ja konverentsid 796 500,00 743 014,77 93,28 27. Teave: hankimine, arhiveerimine, väljaandmine ja levitamine 3 483 000,00 3 455 761,88 99,22 Kokku 82 215 613,00 81 605 809,16 99,26

3.2.1. Peatükk 20 – Hooned ja nendega seotud kulud

Selle peatüki lõplikud assigneeringud summas 59 732 500 eurot on leidnud kasutamist 59 710 997 euro ulatuses ehk 99,96 % (2008. aastal 99,68 %).

Artikli 200„Hooned” ja artikli 202„Hoonetega seotud kulud” lõplikud assigneeringud moodustavad vastavalt 73,6 % (43 980 000 eurot) ja 26,4 % (15 752 500 eurot) selle peatüki koguassigneeringutest. Need assigneeringud on võrreldes 2008. aastaga oluliselt kasvanud (+ 33 %) seoses uue kohtupalee hoonekompleksi valmimise ja kasutuselevõtmisega (renoveeritud vana kohtupalee, kohtupaleed ümbritsev ringhoone, kaks kõrget torni ning vanu ja uusi hooneid ühendav galerii).

Artiklis 200„Hooned” on kulud eelarvepunktis 2000„Üür”10 542 297 eurot (kasutamise määr 100 %) ja need on seotud nelja hoone üürimisega (Allegro, GEOS, T-hoone ja T-bis-hoone), mille kasutamise vajadus säilib, arvestades olemasolevat koosseisu ja seda, et vanu hooneid (tiibhooned A, B ja C), mida põhjalikult renoveeritakse, et viia need vastavusse erinevate riiklike standarditega, mis on jõustunud pärast ehituse lõppu (aastatel 1986–1993), ei kasutata.

Eelarvepunktis 2001„Kapitalirent” on kulud ligikaudu 32 miljonit eurot (kasutamise määr 100 %), mis tähendab olulist kasvu (+51 %) võrreldes 2008. aastaga (21 miljonit eurot). Hõlmasid ju 2008. aastal kasutatud assigneeringud ainult teatud osalisi eelmakseid uue kohtupalee valmimise ootuses, samas kui 2009. aasta assigneeringud pidid katma edasised tähtaegsed kapitalirendi maksed (arvutatud Luksemburgi ametiasutustega 13. juunil 2007 sõlmitud lepingu alusel), mis kuuluvad tasumisele tulenevalt asjaolust, et uue kohtupalee hoonekompleks on 2008. aasta lõpus kasutusele võetud. Olgu märgitud, et hea finantsjuhtimise huvides ja nagu on juba mainitud eespool, sai eelarve peatükkidest 10 ja 12 eraldatud assigneeringute teatava ülejäägi kasutada eelmaksete tegemiseks lisaks varem aastatel 2007 ja 2008 sooritatud eelmaksetele. See toiming on täiel määral kooskõlas suunistega, mida eelarve eest vastutava asutuse mõlemad allüksused soovitavad järgida ühenduse institutsioonide kinnisvaraprojektide puhul, et piirata nende projektide edaspidist koormat eelarvele.

Artiklis 202„Hoonetega seotud kulud” on kulud 15 748 248 eurot (kasutamise määr 100 %), mis hõlmab peaaegu kõik Euroopa Kohtu hoonete nõuetekohaseks kasutamiseks vajalikud puhastus- ja korrashoiukulud, energia tarbimise ning turvalisuse ja valve tagamise kulud. Nende kulude oluline kasv (+ 50 %) on otseses seoses uue kohtupalee hoonekompleksi kasutuselevõtmisega. Tuleb märkida, et esialgseid assigneeringuid oli vaja suurendada (assigneeringute ümberpaigutamisega peatüki 20 raames), arvestades kasutuselevõtmise tegelikke tingimusi, mis erinesid 2008. aasta veebruaris 2009. aasta eelarve assigneeringute kalkuleerimise ajal aluseks võetud tingimustest.

3.2.2. Peatükk 21 – Infotehnoloogia, seadmed ja mööbel

Selle peatüki lõplikud assigneeringud summas 15 868 113 eurot on leidnud kasutamist 15 636 608 euro ulatuses ehk 98,54 % (2008. aastal 99,74 %).

Väga suur osakaal (88 %) on peatüki 21 lõplikes assigneeringutes infotehnoloogia ja mööbliga seotud kuludel.

Erinevalt peatüki kuludest 20 on täheldatav peatüki 21 kulude oluline vähenemine (– 22,50 % võrreldes 2008. aastaga). Osa 2008. aasta assigneeringutest on investeeritud infotehnoloogiasse (eelkõige telefonivõrgu ja multimeedia andmesidevõrgu paigaldamine) ja mööblisse, mis olid vajalikud uue kohtupalee hoonekompleksi kasutuselevõtmiseks.

Artikli 210„Seadmed, kasutuskulud ning infotehnoloogia ja telekommunikatsiooniga seotud teenused” vahendid on nagu ka varasematel aastatel ette nähtud seadmete regulaarseks uuendamiseks, olemasolevate süsteemide korrashoiuks ja kasutamiseks ning informaatika uute arendusprojektide tarbeks õigusemõistmise või halduse alal.

Seoses sellega oli eelarvepunkti 2102„Kolmandate isikute osutatavad tarkvara ja süsteemide kasutamis-, loomis- ja hooldusteenused” vaja täiendada 535 000 euroga (peatüki 12 arvelt), et leevendada ajutisi raskusi arvutispetsialistide ametikohtade täitmisel, kasutades asutusevälise alltöövõtu teenuseid, mis võimaldas järgida 2009. aasta töökava prioriteete.

Mis puudutab artiklit 212„Mööbel”, siis kõik eraldatud assigneeringud on leidnud kasutamist 100 %. Need assigneeringud on kasutatud, nagu oli ette nähtud, mööbli juurdeostmiseks ja osa mööbli renoveerimiseks (soetatud rohkem kui 15 aastat tagasi).

3.2.3. Peatükk 23 – Jooksvad halduskulud

Selle peatüki lõplikud assigneeringud summas 2 335 500 eurot on leidnud kasutamist 2 059 427 euro ulatuses ehk 88,18 % (2008. aastal 99,18 %).

Võib täheldada, et peatüki 23 kulud on oluliselt vähenenud (– 23,50 % võrreldes 2008. aastaga), mis on seletatav sellega, et osa 2008. aasta assigneeringutest (1,2 miljonit eurot) kulus kohtu liikmete ja personali kolimiseks 2008. aasta lõpus kasutusele võetud uutesse hoonetesse.

Üle 78 % selle peatüki assigneeringutest oli 2009. eelarveaastal mõeldud kahte liiki kuludeks:

— artikli 230„Kirja- ja kontoritarbed ja mitmesugused tarbekaubad” kulud summas 988 425 eurot (kasutamise määr 80,75 %, 2008. aastal 99,85 %),

— artikli 236„Postimaksud” kulud summas 577 530 eurot (kasutamise määr 95,22 %, 2008. aastal 99,92 %).

Nende kahe artikli osas on täheldatav assigneeringute kokkuhoid, mis on eelkõige seletatav institutsiooni võetud meetmetega elektroonilise dokumendivahetuse alal.

Lõpuks on artiklis 238„Muud tegevusega seotud halduskulud”, kuhu kuuluvad kolimiskulud, eespool selgitatud põhjustel 2008. aastaga võrreldes väga suur kulude vähenemine (– 63 %). Siiski osutus vajalikuks täiendavalt 132 000 euro eraldamine (peatüki 20 arvelt), et tulla toime konkreetsete kolimistega (personal ja arhiivid), mida teatavate tööde lõpetamise ajastust arvestades ei saanud korraldada 2008. aastal.

3.2.4. Peatükk 25 – Kohtumised ja konverentsid

Selle peatüki lõplikud assigneeringud summas 796 500 eurot on leidnud kasutamist 743 015 euro ulatuses ehk 93,28 % (2008. aastal 96,71 %).

Need assigneeringud on valdavalt mõeldud Euroopa Kohtu protokollilise tegevuse ja institutsiooni külastamisega seotud kulude katmiseks.

Protokollilises tegevuses paistavad 2009. aastal silma kolm olulist sündmust:

— sümpoosion „Mõttevahetus eelotsusemenetluse teemadel” ning kohtumine Euroopa Liidu liikmesriikide konstitutsioonikohtute ja ülemkohtute esimeestega 30. ja 31. märtsil;

— kollokvium „20 aastat ja silmapiiril 2020” Üldkohtu asutamise 20. aastapäeva tähistamiseks 25. septembril;

— pidulik istung Euroopa Kohtu liikmeskonna osalise uuendamise ning Üldkohtu ja Avaliku Teenistuse Kohtu uute liikmete ametisseastumise puhul 6. oktoobril.

Mis puudutab Euroopa Kohtu külastamist, siis selle korraldamine vastab vajadusele anda õigusvaldkonnas töötavatele isikutele ja õigusüliõpilastele parimat teavet kohtuinstitutsiooni ja Euroopa Liidu kohtupraktika kohta. Liikmesriikide kohtunikega kohtumisi korraldades (nõupidamised ja seminarid) taotleb Euroopa Kohus järjepidevalt eesmärki viia liikmesriikide kohtunikud esiteks kurssi institutsiooni töökorralduse, eelotsusetaotluse lahendamise korra ja Euroopa Liidu õiguspraktikaga ja teiseks pakkuda kohtunikele „foorumit”, kus nad saavad omavahel kohtuda. 2009. aastal sai alguse uus lähenemine, mis seisneb eriseminaride korraldamises liikmesriikide konstitutsioonikohtute ja ülemkohtute kohtunikele.

Kuna eelarvekalkulatsioonid mõlemat liiki tegevuse jaoks on juba oma olemuselt ebakindlamad, osutus 2009. aasta tegevusmahu tõttu vajalikuks assigneeringute ümberpaigutus 60 000 euro ulatuses peatüki 25 raames.

3.2.5. Peatükk 27 – Teave: hankimine, arhiveerimine, väljaandmine ja levitamine

Selle peatüki lõplikud assigneeringud summas 3 483 000 eurot on leidnud kasutamist 3 455 762 euro ulatuses ehk 99,22 % (2008. aastal 99,81 %).

Selle peatüki assigneeringud on mõeldud kahte liiki kuludeks, mis täiel määral toetavad õigusemõistmise toiminguid:

— artikli 272„Dokumenteerimis-, raamatukogu- ja arhiveerimiskulud” kulud summas 1 134 881 eurot (kasutamise määr 97,83 %). Tuleb meenutada, et kõik need kulud on tõeline investeering kolme kohtu ja institutsiooni teenistuste tõrgeteta töö tagamisse;

— ja artikli 274„Väljaandmine ja levitamine” kulud summas 2 320 880 eurot (kasutamise määr 99,81 %). Need kulud toetavad sisuliselt kohtuotsuste ja kohtujuristi ettepanekute ning kolme kohtu kohtulahendite kogumike avalikku levitamist.

3.3. JAOTIS 3 – Institutsiooni eriülesannete täitmise kulud

Peatükk 37 – Teatavate institutsioonide ja organite kulud

Jaotise 3 lõplikud eelarvelised eraldised koosnevad ainult peatüki 37 assigneeringutest punktis 3710„Kohtukulud”. Need assigneeringud olid 2009. eelarveaastal 40 000 eurot, millest on leidnud kasutamist 31 431 eurot, st kasutamise määr on 78,58 %.

Tegemist on kuludega, mis on institutsiooni kanda seoses tasuta õigusabiga ja millega kaetakse advokaaditasud ja muud tasud. Neid kulusid on raske prognoosida, kuna nende kasutamine on eri aastatel väga erinev.

3.4. JAOTIS 10 – Muud kulud

Peatükk 10 0 – Määratlemata otstarbega assigneeringud

2009. eelarveaastal ei eraldatud eelarvelisi eraldisi jaotisse 10.

(1) See vahe on vaid 1,5 %, kui arvestada sihtotstarbelisi tulusid, mida saab kasutada korduvalt ja mis on eelarvemenetluses esialgse eelarve koostamise ajal varustatud märkusega „p.m.” (pro memoria), kuid mis võetakse nõuetekohaselt arvesse samas eelarves mahaarvamisega vastavatest eelarvepunktidest.

LISA I 2009. aasta eelarvevahendite ümberpaigutused finantsmääruse artiklite 22 ja 24 alusel (eurodes) Ümberpaigutus nr Kuupäev Jaotisest jaotisesse Peatükist peatükki Artiklist artiklisse Punktist punkti Artiklist / punktist Artiklisse / punkti Eelarve eest vastutavale asutusele esitatud ümberpaigutused (vastavalt artikli 22 lõikele 2 ja artikli 24 lõigetele 2, 3 ja 4): 1 4.28.2009 132 000 2000 Üür 238 Muud tegevusega seotud halduskulud 2 7.30.2009 447 000 2001 Kapitalirent 2022 Puhastusteenused ja korrashoid 1 436 000 2001 Kapitalirent 2024 Energiatarbimine 72 000 2001 Kapitalirent 2026 Hoonete turvalisus ja valve 14 000 2001 Kapitalirent 2028 Kindlustus 84 000 2001 Kapitalirent 2029 Muud hoonetega seotud kulud 3 7.30.2009 535 000 1200 Töötasud ja toetused 2102 Kolmandate isikute osutatavad tarkvara ja süsteemide käitamise ja loomise teenused ning hooldusteenus 4 10.15.2009 40 000 254 Kohtumised, kongressid ja konverentsid 252 Vastuvõtu- ja esinduskulud 20 000 256 Teavitamise ja avalikel üritustel osalemise kulud 252 Vastuvõtu- ja esinduskulud 5 10.14.2009 350 000 1002 Teenistusse asumise, üleviimise ja teenistuse lõppemisega seotud õigused 1406 Keelevaldkonnas sisseostetavad teenused 68 000 149 Määratlemata otstarbega assigneering 1400 Muud teenistujad 6 12.14.2009 250 000 1200 Töötasud ja toetused 2001 Kapitalirent 7 12.14.2009 750 000 102 Ajutised hüvitised 2001 Kapitalirent 8 12.14.2009 365 000 1002 Teenistusse asumise, üleviimise ja teenistuse lõppemisega seotud õigused 2001 Kapitalirent 2 898 000 129 Määratlemata otstarbega assigneering 2001 Kapitalirent 9 12.14.2009 487 000 109 Määratlemata otstarbega assigneering 2001 Kapitalirent Vahesumma 7 948 000 5 285 000 482 000 2 181 000 0 ehk 85,05 % kõikidest ümberpaigutustest Ümberpaigutused artiklite sees, mida ei ole esitatud eelarve eest vastutavale asutusele (vastavalt artikli 22 lõikele 4): 1 7.6.2009 250 000 1200 Töötasud ja toetused 1204 Teenistusse asumise, üleviimise ja teenistuse lõppemisega seotud õigused 2 9.7.2009 197 500 2001 Kapitalirent 2007 Tööruumide sisustamine 3 9.28.2009 14 000 2026 Hoonete turvalisus ja valve 2028 Kindlustus 4 10.15.2009 19 500 2026 Hoonete turvalisus ja valve 2029 Muud hoonetega seotud kulud 5 11.9.2009 178 000 1002 Teenistusse asumise, üleviimise ja teenistuse lõppemisega seotud õigused 1000 Töötasud ja toetused 6 12.2.2009 81 000 1404 Kohapealne koolitus ja ametnikevahetus 1400 Muud teenistujad 35 000 1405 Muud sisseostetavad teenused 1400 Muud teenistujad 75 000 1406 Keelevaldkonnas sisseostetavad teenused 1400 Muud teenistujad 7 11.9.2009 31 025 2022 Puhastusteenused ja korrashoid 2028 Kindlustus 8 11.26.2009 50 000 2000 Üür 2007 Tööruumide sisustamine 9 11.26.2009 75 703 2000 Üür 2001 Kapitalirent 10 11.27.2009 129 000 1204 Teenistusse asumise, üleviimise ja teenistuse lõppemisega seotud õigused 1200 Töötasud ja toetused 11 12.3.2009 15 000 1612 Täiendusõpe 1610 Mitmesugused värbamiskulud 12 12.2.2009 15 000 1000 Töötasud ja toetused 1002 Teenistusse asumise, üleviimise ja teenistuse lõppemisega seotud õigused 13 12.14.2009 152 000 1204 Teenistusse asumise, üleviimise ja teenistuse lõppemisega seotud õigused 1200 Töötasud ja toetused 14 12.15.2009 20 000 1404 Kohapealne koolitus ja ametnikevahetus 1400 Muud teenistujad 4 589 1406 Keelevaldkonnas sisseostetavad teenused 1400 Muud teenistujad 15 12.16.2009 21 000 1405 Muud sisseostetavad teenused 1406 Keelevaldkonnas sisseostetavad teenused 16 12.16.2009 7 987 1405 Muud sisseostetavad teenused 1400 Muud teenistujad 26 000 1406 Keelevaldkonnas sisseostetavad teenused 1400 Muud teenistujad Vahesumma 1 397 304 0 0 0 1 397 304 ehk 14,95 % kõikidest ümberpaigutustest Kokku 9 345 304 5 285 000 482 000 2 181 000 1 397 304

II LISA 2009. aasta laekumised peatükkide lõikes võrreldes 2008. aasta laekumistega (eurodes) Peatükk Rubriik Kindlaksmääratud nõuded 2009 Kindlaksmääratud nõuded 2008 Erinevus Erinevus % 40 Mitmesugused maksud ja mahaarvamised 22 569 778,44 21 613 643,09 956 135,35 4,42 % 41 Sissemaksed pensioniskeemi 17 146 538,82 16 031 270,75 1 115 268,07 6,96 % Jaotis 4 39 716 317,26 37 644 913,84 2 071 403,42 5,50 % 50 Laekumised vallasvara ja kinnisvara müügist 396 849,61 396 469,07 380,54 0,10 % 52 Tulud investeeringutest või antud laenudest, panga- ja muud intressid 45 171,91 134 037,41 –88 865,50 –66,30 % 55 Tulu osutatud teenuste ja tehtud tööde eest 0,00 0,00 0,00 0,00 % 57 Muud institutsiooni haldustegevusega seotud maksed ja tagasimaksed 553 750,77 553 102,52 648,25 0,12 % 58 Mitmesugused hüvitised 0,00 28 888,04 –28 888,04 – 100,00 % Jaotis 5 995 772,29 1 112 497,04 – 116 724,75 – 10,49 % 90 Mitmesugused tulud 0,00 28 551,00 –28 551,00 – 100,00 % Jaotis 9 0,00 28 551,00 –28 551,00 – 100,00 % Kõik kokku 40 712 089,55 38 785 961,88 1 926 127,67 4,97 %

III LISA Eelarve täitmine: laekumised jaotiste lõikes (eurodes) Jaotis Ülekanded aastast 2008 aastasse 2009 (1) Eelarveaasta jooksul tehtud muudatused (2) Ülekandmine aastast 2008 aastasse 2009 pärast korrigeerimist (3) = (1) + (2) Laekumised: ülekantud nõuded (4) % (4) / (3) Kindlaksmääratud nõuded 2009 (5) Laekumised: kindlaksmääratud nõuded 2009. eelarveaastal (6) % (6) / (5) Ülekandmine aastast 2009 aastasse 2010 (3) – (4) + (5) – (6) 4 49 387,01 0,00 49 387,01 8 453,26 17,12 % 39 716 317,26 39 713 202,03 99,99 % 44 048,98 5 36 181,96 –2 937,57 33 244,39 32 650,28 98,21 % 995 772,29 981 878,47 98,60 % 14 487,93 9 0,00 0,00 0,00 0,00 0 % 0,00 0,00 0,00 % 0,00 Gesamt 85 568,97 –2 937,57 82 631,40 41 103,54 49,74 % 40 712 089,55 40 695 080,50 99,96 % 58 536,91 JAOTIS 4: Tulud institutsioonide heaks töötavatelt isikutelt ja teistelt ühenduse organisatsioonidelt JAOTIS 5: Tulud institutsiooni haldustegevusest JAOTIS 9: Mitmesugused tulud

IV LISA 2009. aasta assigneeringute kasutamine peatükkide lõikes võrreldes 2008. aasta assigneeringutega (eurodes) Peatükk Rubriik Kulukohustused 2009 Kulukohustused 2008 Erinevus Erinevus % 10 Institutsiooni liikmed 29 104 251,06 28 131 683,65 972 567,41 3,46 % 12 Ametnikud ja ajutised teenistujad 181 156 824,21 172 675 432,74 8 481 391,47 4,91 % 14 Muud teenistujad ja teenuste osutamine kolmandate isikute poolt 14 879 938,92 13 964 180,16 915 758,76 6,56 % 16 Institutsiooni heaks töötavate isikutega seonduvad muud kulud 4 567 388,00 3 884 970,96 682 417,04 17,57 % Jaotis 1 229 708 402,19 218 656 267,51 11 052 134,68 5,05 % 20 Hooned ja nendega seotud kulud 59 710 997,33 44 737 141,23 14 973 856,10 33,47 % 21 Infotehnoloogia, seadmed ja mööbel: ostmine, üürimine ja korrashoid 15 636 608,20 20 112 512,05 –4 475 903,85 –22,25 % 23 Jooksvad halduskulud 2 059 426,98 3 029 172,15 – 969 745,17 –32,01 % 25 Kohtumised ja konverentsid 743 014,77 704 344,23 38 670,54 5,49 % 27 Teave: hankimine, arhiveerimine, väljaandmine ja levitamine 3 455 761,88 3 134 393,62 321 368,26 10,25 % Jaotis 2 81 605 809,16 71 717 563,28 9 888 245,88 13,79 % 37 Institutsioonide eriülesannete täitmise kulud 31 431,09 11 450,27 19 980,82 74,50 % Jaotis 3 31 431,09 11 450,27 19 980,82 74,50 % Kõik kokku 311 345 642,44 290 385 281,06 20 960 361,38 7,22 %

V LISA Eelarve täitmine: assigneeringud jaotiste lõikes (eurodes) Jaotis Ülekanded aastast 2008 aastasse 2009 (1) Maksed ülekantud assigneeringutelt (2) Tühistatud (3) = (1) – (2) 2009. eelarveaasta assigneeringud (4) 2009. eelarveaasta kulukohustused (5) Tehtud maksed seisuga 31.12.2009 (6) Ülekandmine aastast 2009 aastasse 2010 (7) = (5) – (6) Tühistatud (8) = (4) – (5) 1 3 700 338,19 2 828 230,26 872 107,93 232 698 820,00 229 708 402,19 226 231 357,71 3 477 044,48 2 990 417,81 2 10 917 026,93 9 787 148,26 1 129 878,67 82 215 613,00 81 605 809,16 66 869 507,61 14 736 301,55 609 803,84 3 42,00 0,00 42,00 40 000,00 31 431,09 15 931,09 15 500,00 8 568,91 10 0,00 0,00 0,00 0,00 0,00 0,00 0,00 0,00 Kokku 14 617 407,12 12 615 378,52 2 002 028,60 314 954 433,00 311 345 642,44 293 116 796,41 18 228 846,03 3 608 790,56 % 100 % 86,30 % 13,70 % 100 % 98,85 % 94,15 % 5,85 % 1,15 % JAOTIS 1: Institutsiooni heaks töötavad isikud JAOTIS 2: Hooned, mööbel, seadmed ja mitmesugused tegevuskulud JAOTIS 3: Institutsioonide eriülesannete täitmise kulud JAOTIS 10: Muud kulud